Document ID: 32001R0308

Kommissionens forordning (EF) nr. 308/2001
af 14. februar 2001
om ændring af forordning (EF) nr. 1921/95 om gennemførelsesbestemmelser for ordningen med importlicenser for produkter forarbejdet på basis af frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for produkter forarbejdet på basis af frugt og grøntsager(1), senest ændret ved forordning (EF) nr. 2699/2000(2), særlig artikel 11, stk. 2, og
ud fra følgende betragtninger:
(1) Bestemmelserne i Kommissionens forordning (EF) nr. 1921/95(3), senest ændret ved forordning (EF) nr. 570/1999(4), supplerer eller fraviger bestemmelserne i Kommissionens forordning (EØF) nr. 3719/88(5), der blev ophævet ved og afløst af Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter(6).
(2) Uanset artikel 14, stk. 3, andet afsnit, og artikel 5, stk. 1, fjerde led, i forordning (EØF) nr. 3719/88 fastsættes det ved artikel 3, stk. 2 og 3, i forordning (EF) nr. 1921/95 for at forenkle forvaltningen, hvilken maksimumsmængde der kan udstedes importlicens for, uden at der kræves sikkerhedsstillelse, og hvor stor en mængde produkter der kan importeres uden licens.
(3) Artikel 5 og 14 i forordning (EØF) nr. 3719/88 er blevet afløst af artikel 5 og 15 i forordning (EF) nr. 1291/2000. De pågældende bestemmelser er blevet tilpasset og forenklet, således at undtagelsesbestemmelserne i forordning (EF) nr. 1921/95 nu forekommer overflødige og usammenhængende i forhold til de fælles gennemførelsesbestemmelser i forordning (EF) nr. 1291/2000. For at skabe sammenhæng og forenkle procedurerne bør undtagelsesbestemmelserne udgå, og de fælles regler, der er fastsat henholdsvis i artikel 5 og 15 i ovennævnte forordning, bør gælde for forarbejdede frugter og grøntsager i de tilfælde, hvor der ikke kræves importlicens eller sikkerhedsstillelse.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Artikel 3, stk. 2 og 3, i forordning (EF) nr. 1921/95 udgår.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. februar 2001.

Labels: 3
17